b'\n_START_ARTICLE_\nRudolph Matas\n_START_SECTION_\nBiografia\n_START_PARAGRAPH_\nFill del metge giron\xc3\xad emigrat a Nova Orleans Narc\xc3\xads Hereu i Matas, i de Teresa Jord\xc3\xa0, origin\xc3\xa0ria de Sant Feliu de Gu\xc3\xadxols. Pass\xc3\xa0 part de la seva infantesa a Matamoros (M\xc3\xa8xic), i cap al 1877 tornpa a Nova Orleans per tal d\'estudiar medicina a l\'Escola de Medicina de la Universitat de Louisiana, ara coneguda com a Escola Universit\xc3\xa0ria de Medicina de Tulane, on es va llicenciar en 1880 als 19 anys d\'edat. Ha estat un dels m\xc3\xa9s distingits exalumnes de Tulane, amb 42 anys d\'ensenyament a l\'escola de medicina i una \xc3\xa0mplia gamma d\'assoliments que decoren la seva carrera m\xc3\xa8dica._NEWLINE_Va ser el primer a utilitzar anest\xc3\xa8sia espinal als Estats Units en 1889, el desenvolupador de la t\xc3\xa8cnica de degoteig intraven\xc3\xb3s, de succi\xc3\xb3, de sifonatge en operacions abdominals, i el primer eb reparar quir\xc3\xbargicament aneurismes. A m\xc3\xa9s, va ser el primer a realitzar una operaci\xc3\xb3 Kondoleon prt s elefantiasi als Estats Units. Moltes de les seves publicacions segueixen sent citades en la d\xc3\xa8cada del 2000. William Osler l\'anomen\xc3\xa0 el "Pare de la Cirurgia Vascular." _NEWLINE_Fou membre fundador de l\'Associaci\xc3\xb3 Americana de Cirurgia Tor\xc3\xa0cica, membre del seu primer consell en 1917 i el seu tercer president en 1919. Durant la Primera Guerra Mundial va dirigir l\'Escola dels Estats Units per a Ferides de Guerra.  En 2004 es va establir el Rudolph Matas Award en cirurgia vascular per tal de recon\xc3\xa8ixer "tota una vida d\'excel\xc2\xb7l\xc3\xa8ncia, \xc3\xa8xits i contribucions en el camp de la cirurgia vascular."_NEWLINE_Matas va fer grans contribucions a Nova Orleans, entre elles la direcci\xc3\xb3 del New Orleans Medical and Surgical Journal, recolzant activament el Charity Hospital (Nova Orleans), i treballant com a professor de cirurgia a la Universitat de Tulane. Fou anomenat pel Times-Picayune com a un dels individus que havia definit Nova Orleans en el segle XX. El grup d\'investigaci\xc3\xb3 de l\'escola quir\xc3\xbargica ha rebut el seu nom en honor seu, Rudolph Matas Surgical Society, aix\xc3\xad com la Rudolph Matas Health Sciences Library. Ir\xc3\xb2nicament, la revistaScience va afirmar en el seu moment que "durant molts anys els seus col\xc2\xb7legues podien extreure m\xc3\xa9s informaci\xc3\xb3 consultant la seva mem\xc3\xb2ria enciclop\xc3\xa8dica de la que podrien obtenir en un visita a una biblioteca"._NEWLINE_En el llibre d\'Isidore Cohn de 1960 es va revelar que William Stewart Halsted havia extirpat Matas "un tumor" en 1903. La hist\xc3\xb2ria de l\'"operaci\xc3\xb3 secreta de Matas"s va circular per Nova Orleans durant molts anys. A la mort de Matas, l\'aut\xc3\xb2psia va revelar que el testicle dret havia estat extirpat quir\xc3\xbargicament molts anys abans. El doctor Matas va morir el 23 de setembre de 1957, als 97 anys, llegant els seus b\xc3\xa9ns a la medicina._NEWLINE_La Rudolph Matas Elementary School a Metairie, Louisiana va rebre el seu nom en honor seu.'